作者：无名氏
词牌/韵律：十二时・忆少年

paragraphs: 乾坤泰，帝祚遐昌。
宇县乐平康。
真游降格，宝诲昭彰。
宸跸造仙乡。
崇妙道、精意齐庄。
款灵场。
洁豆荐芬芳。
备乐奏铿锵。
犹龙垂裕，千古播休光。
极褒阳。
明号洽徽章。
朝修展，春豫谐民望。
睹文物煌煌。
言旋羽卫，肃设坛场。
报本达萧芗。
申严祀、礼备烝尝。
答穹苍。
纯禧沾品汇，庆赉浃穷荒。
封人献寿，德化掩陶唐。
保绵长。
锡祐永无疆。